קרואלה דה ויל

משמעות השם

שמה של קרואלה הוא משחק מילים של צמד המילים הבאות: "אכזריות" ו"שטן", רמז שהודגש על ידי בעלה (ברומן) כשמר וגברת דארלינג התארחו אצלה. "קרואלה" פירושו "אכזריות", ו"דה ויל" פירושו "השטן" (משחק מילים: "De vil" דומה ל-"The vil"). בתרגומים אחרים, שמה משתנה בהתאם: בפולנית היא נקראת "Cruella de mon" (משחק מילים על המחזמר הפולני: "Demon", או "שד" בעברית). באיטלקית, היא נקראת גם "cruella de mon", שמשחק המילים הפעם הוא על צמד המילים "crudele" (אכזריות) ו-"Demone" (שד). בתרגום הצרפתי של על כלבים וגנבים, השם שלה מתורגם כ-"Cruella D'Enfer" (פשוטו כמשמעו; קרואלה גיהנום או קרואלה מהגיהנום).

101 כלבים וגנבים: הסדרה

בסדרת האנימציה "101 כלבים וגנבים", קרואלה דובבה על ידי אפריל וינצ'ל, והייתה מבוססת על הגרסה של גלן קלוז מסרטי הלייב אקשן, אבל יחד עם העיצוב מסרטי האנימציה. היא לא לובשת בגדים מפרווה ולא מעשנת (אם כי בפרקים "Smoke Detectors" ו- "Hail to the Chief" היא דווקא כן), והיא שפויה לחלוטין. העלילה שלה בסדרה מתמקדת בעיקר בניסיונות שלה לקחת את "חוות דארלינג" מהזוג דארלינג תוך כדי שימוש בגורים ככופר, בעיקר מפני שהאלמנה סמדלי לא רוצה למכור אותו אליה. היא מנהלת חברת אב-טיפוס שלא בוחלת בכל האמצעים לעשות כסף, למשל קידוח שמן מהביצה ליד "חוות דארלינג" (ובכך מזהמת אותו).
בפרק הספיישל לחג מולד, "A Christmas Cruella", מתגלה שמאז שהייתה קטנה, קרואלה רצתה גור דלמטי, אבל ההורים שלה תמיד הלכו לחופשות, והשאירו אותה עם האומנת ועם בגדים בתור מתנות. במהלך שנות העשרה שלה, אירוע נוסף היה הקש האחרון, וחלק משערה השחור נהיה לבן מרוב הזעם שלה. בסופו של דבר, הילדות האומללה שלה היא מה שדחף אותה לעבר הרוע.

עד עצם היום הזה

קרואלה דה ויל מופיעה במחצית השנייה של העונה הרביעית של סדרת הטלוויזיה "עד עצם היום הזה", בו היא מגולמת על ידי השחקנית ויקטוריה סמורפית. בסדרה, קרואלה היא מכשפה עם היכולת לשלוט בכל בעלי החיים כפי רצונה.
בילדותה, קרואלה מתגלה כפסיכופתית כאשר היא מרעילה את אביה הביולוגי ואת שני האבות החורגים שלה, ולכן, אמא שלה, מדליין, נועלת אותה בעליית הגג; כדי למנוע ממנה לפגוע באחרים. בבגרותה, היא פוגשת את אייזק (הסופר), שמתחזה לעיתונאי רגיל. דרכו, היא לומדת שעולמה, לונדון של שנת 1920, הוא אחד מרבים. מרוב האהבה שלו אליה, הסופר נותן לה את היכולת לשלוט בבעלי החיים, יכולת שקרואלה משתמשת בה כדי להפנות את הכלבים הדלמטיים של אימה נגדה ולהרוג אותה. קרואלה הורגת את הכלבים ומשתמשת בפרווה שלהם כמעיל. לאחר שגילה את האמת על קרואלה, הסופר נאבק עימה, אך דיו הקסם שלו נשפך על שערה, שמשתנה לצבעי שחור ולבן. עם זאת, הסופר משתמש בטיפת הדיו היחידה שנותרה לו כדי להבטיח שקרואלה לא תוכל יותר להרוג.
מאוחר יותר, היא מגיעה ליער המכושף, בו היא הופכת לאלילת הפרווה הידועה לשמצה. עוץ לי גוץ מגייס אותה, את אורסולה ואת מליפיסנט כדי להשיג את הקללה האפלה, אך הוא נוטש אותן להיהרג על ידי הצ'ארנבוג ששמר על הקללה. בזמן שברחו יחד, קרואלה כורתת ברית יחד עם אורסולה ומליפיסנט. מאוחר יותר, שלוש מלכות האפלה מנסות לקבל סיוע משלגיה והנסיך צ'ארמינג במניעת המלכה הרעה מלהטיל את הקללה. אך עץ החוכמה איתו הם התייעצו מסרב לענות בשל הריונה של שלגיה. יחד עם אורסולה, קרואלה מתבקשת על ידי מליפיסנט לשמור בזמן שהיא יולדת את התינוקת שלה, לילי. כתוצאה מכך, קרואלה נשאבת לתוך שער קסום עם אורסולה והתינוקת של מליפיסנט לעולם שלנו, בשל כישוף שהוטל על ידי שוליית הקוסם.
בעולם שלנו, הנישואין של קרואלה עם מר פיינברג מתפרקים כשה-FBI עוצרים אותו. מר גולד ואורסולה משכנעים אותה להצטרף אליהם במסע למציאת הסופר על מנת שיוכלו לקבל את הסוף הטוב שלהם. קרואלה משחקת כדמות משנית בעלילה, עד שהסופר משתחרר מהספר. מפני שקרואלה לא יכולה להרוג אותו בעצמה, היא מעמידה פנים שהיא מאיימת על הנרי כדי לאלץ את אמה ורגינה לעשות זאת. בסופו של דבר, אמה מתעמתת איתה, ובחוסר ידיעה על ההגבלה שהסופר הטיל על קרואלה, אמה דוחפת את קרואלה מצוק אל מותה, ובכך עושה את הצעד הראשון בליהפך לאפלה.

קרואלה דה ויל (סרט מתוכנן)

ב-2015, הוכרז על ידי אולפני דיסני, שסרט לייב אקשן שיתמקד בעיקר בהיסטוריה ובדמותה של קרואלה דה ויל (בדומה למליפיסנט), נמצא בפיתוח. התסריטאית אלין ברוש מק'קנה, שכתבה את הסרט השטן לובשת פראדה, פורסמה כמי שתכתוב את התסריט לסרט הזה, יחד עם המפיק אנדרו גאן .
מי שלוהקה לתפקיד היא השחקנית אמה סטון.

ברודוויי

קרואלה מופיעה פעם נוספת בתור האנטיגנוסטית הראשית גם במחזמר בברודוויי המבוסס על הרומן המקורי. במחזמר, היא גולמה על ידי רייצ'ל יורק; עם זאת, השחקנית הודיעה בבלוג שלה שהיא עזבה את התפקיד של קרואלה דה ויל כדי שהיא תוכל להמשיך לפרויקטים אחרים. אחריה, התפקיד נלקח על ידי שרה גטלפינגר.